Η γαρυφαλλιά είναι ένα πολυετές καλλωπιστικό φυτό. Τα φύλλα της είναι γκριζοπράσινα, λογχοειδή πάνω σε κρεμοκλαδείς βλαστούς. Κατά την ανθοφορία του συγκεκριμένου φυτού εξωτερικού χώρου, η οποία διαρκεί από την άνοιξη ως τις αρχές του χειμώνα, προκύπτουν άνθη ιδιαίτερου σχήματος, σε αποχρώσεις του ροζ, κόκκινου, κίτρινου και λευκού. Παρουσιάζει μεγάλη αντοχή στο ψύχος και την ατμοσφαιρική ρύπανση και προτιμά εδάφη πολύ καλά στραγγιζόμενα και ηλιόλουστες θέσεις φύτευσης για την άριστη ανάπτυξή του. Όσον αφορά τα ποτίσματα, πρέπει να είναι συχνά ιδιαίτερα κατά τη διάρκεια του καλοκαιριού. Επίσης, πρέπει να εφαρμόζεται υδατοδιαλυτή λίπανση την άνοιξη και το καλοκαίρι για παρατεταμένη ανθοφορία. Τέλος, οι γαρυφαλλιές πρέπει να κλαδεύονται κάθε χρόνο ώστε να υποβοηθάται η ανάπτυξη νέων βλαστών και να επιτυγχάνεται ικανοποιητική ανθοφορία.